Hansle Parchment

Hansle Parchment (født 17. juni 1990 i Saint Thomas) er en jamaicansk hekkesprinter, som fikk bronse på 110 meter hekk ved sommer-OL 2012. 

Han studerer psykologi ved University of the West Indies i Kingston på Jamaica. 

 Karriere  
Som ungdomsutøver ble han jamaicansk ungdomsmester på 110 meter hekk i 2007. Samme år deltok han ved ungdoms-VM i friidrett i Ostrava, men ble slått ut i semifinalen, med tide 14,13 og femteplass i sitt heat.

 2010 
Parchment fikk sølv på 110 meter hekk under det jamaicanske mesterskapet i 2010. Han deltok i Sentralamerikanske og karibiske leker 2010, og kom der på femteplass. Han kom også på femteplass under Samveldelekene 2010. 

 2011 
I mai 2011 kom han på femteplass på 110 meter hekk under Jamaica International Invitational. Han kom på femteplass i det jamaicanske mesterskapet i friidrett, og deltok i CAC-mesterskapet i friidrett 2011, men ble der diskvalifisert i finalen. I august vant han gull på 110 meter hekk ved Sommeruniversiaden 2011 i Shenzhen, med ny personlig rekord på 13,24 sekunder. 

 2012 
Parchment vant 110 meter hekk under Jamaica International Invitational 2012. Han vant sin første jamaicanske mesterskapstittel i 2012, da han vant 110 meter hekk ved det jamaicanske mesterskapet 2012, som også var uttakningskonkurranse for sommer-OL 2012. Han løp på ny personlig rekord, på 13,18 sekunder, og slo Andrew Riley med et hundredels sekund.Jamaica Gleaner - Hansle Parchment records PB to snatch 110m title, besøkt 23. august 2012. I OL løp han på 13,32 i kvalifiseringsheatet, før han satte ny nasjonal rekord i semifinalen med 13,14 sekunder, en rekord han forbedret til 13,12 sekunder i finalen. Dette holdt til OL-bronse, bak Aries Merritt og Jason Richardson. Han kom på tredjeplass i to av stevnene i Diamond League 2012, og kom med det på fjerdeplass totalt med 3 poeng.IAAF - Diamond League 2012 Standings, besøkt 12. juli 2019.

 2013 
Under Jamaica International Invitational 2013 kom han på andreplass på 110 meter hekk, og han vant denne øvelsen under Cayman Invitational på Caymanøyene og under Prefontaine Classic i USA, der han satte ny nasjonal rekord med 13,05 sekunder.Diamond League - IAAF Diamond League 2013 Eugene (USA) , besøkt 13. juli 2019. Han deltok ikke i det jamaicanske mesterskapet, fordi han skadet seg under oppvarmingen der.Eurosport - Bad lighting causes Parchment injury in Jamaica, besøkt 13. juli 2019. Han deltok i VM i friidrett 2013, men fullførte ikke semifinalen fordi han skadet seg på den nest siste hekken.YouTube - 2013 IAAF World Championships men 110m hurdles semi finals, besøkt 13. juli 2019. 

 2014 
Han vant 110 meter hekk under Jamaica International Invitational, og kom på andreplass under Prefontaine Classic. Under det jamaicanske mesterskapet kom han på andreplass. 

 2015 
Parchment kom på fjerdeplass under Jamaica International Invitational i 2015, og vant Cayman Invitational. Han fikk sølv på 110 meter hekk under det jamaicanske mesterskapet i friidrett 2015. Han kom på andreplass under VM i friidrett 2015, kun slått av Sergej Sjubenkov fra Russland. 

 2016 
Han kom på andreplass i to av stevnene under Diamond League, i Doha og Shanghai, men deltok ikke i Diamond League-finalen. 

 2017 
I Diamond League 2017 kom han på fjerdeplass i Shanghai, noe som ga 5 poeng, og han fikk ikke nok poeng til å delta i Diamond League-finalen. Under Jamaicansk mesterskap i friidrett 2017 kom han på tredjeplass, og han deltok i VM i friidrett 2017, der han kom på åttendeplass på 110 meter hekk. 

 2018 
Under Samveldelekene 2018 i Australia kom Parchment på andreplass på 110 meter hekk, bak sin lagkamerat Ronald Levy. Han fikk sølv under Jamaicansk mesterskap i friidrett 2018, og vant 110 meter hekk under NACAC-mesterskapet i friidrett 2018. Han kvalifiserte seg til finalen i Diamond League 2018, som var Memorial van Damme, og han kom der på tredjeplass. 

 2019 
Han kom på fjerdeplass på 110 meter hekk under Jamaicansk mesterskap i friidrett 2019.

 Referanser 

 Eksterne lenker 

  Profil hos European Athletics
  Profil hos Diamond League
  Profil hos Samveldelekene 2018 

Kategori:Jamaicanske hekkeløpere
Kategori:Olympiske mestere for Jamaica
Kategori:Olympiske bronsemedaljevinnere for Jamaica
Kategori:VM-sølvmedaljevinnere i friidrett for Jamaica
Kategori:Jamaicanske mestere
Kategori:Medaljevinnere under Sommer-OL 2012
Kategori:Deltakere for Jamaica under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Jamaica under Sommer-OL 2020
Kategori:Friidrettsutøvere under Sommer-OL 2020
Kategori:Medaljevinnere under Sommer-OL 2020
Kategori:Deltakere for Jamaica under VM i friidrett 2015
Kategori:Deltakere for Jamaica under Samveldelekene 2018
Kategori:Deltakere for Jamaica under VM i friidrett 2022
Kategori:Deltakere for Jamaica under VM i friidrett 2023
Kategori:Deltakere for Jamaica under Sommer-OL 2024
Kategori:Friidrettsutøvere under Sommer-OL 2024